“ศบค.” ไฟเขียว! เภสัชจ่ายยาผู้ป่วย “โควิด” ตามใบสั่งแพทย์ เริ่ม 1 ก.ย.65
ศบค. ปลดล็อกให้ “ร้านขายยา” สามารถจ่ายยารักษา “โควิด” ตามใบสั่งแพทย์ได้ เริ่มมีผลตั้งแต่ 1 ก.ย.65
ศบค. ปลดล็อกให้ “ร้านขายยา” สามารถจ่ายยารักษา “โควิด” ตามใบสั่งแพทย์ได้ เริ่มมีผลตั้งแต่ 1 ก.ย.65
19 ส.ค. 2565

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) แถลงภายหลังการประชุม ศบค.ชุดใหญ่ว่า นายอนุทิน ชาญวีรกูล รองนายกรัฐมนตรี และรมว.สาธารณสุข รายงานการเตรียมความพร้อมด้านยารักษาโรคโควิด-19 รองรับการเข้าสู่ระยะ Post-pandemic ว่า ตั้งแต่วันที่ 1 ก.ย.65 นี้ ได้กำหนดให้ร้านยาสามารถจ่ายยาได้ตามใบสั่งแพทย์ได้
โดยกระทรวงสาธารณสุข ได้มอบหมายให้สำนักงานคณะกรรมการอาหารและยา (อย.) เร่งรัดการอนุญาตทะเบียนตำรับยารักษาโรคโควิด-19 และแจ้งผู้ผลิต/ผู้จำหน่ายสำรองยา เพื่อจำหน่วยให้หน่วยบริการ ในส่วนองค์การเภสัชกรรม (อภ.) เตรียมสำรองยาเพื่อจำหน่ายให้หน่วยบริการ
สำหรับสถานการณ์ยา คงเหลือ ณ วันที่ 17 ส.ค.65 ยาฟาวิพิราเวียร์คงเหลือ 4,930,720 เม็ด ส่วนยาโมนูลพิราเวียร์คงเหลือ 6,762,365 เม็ด ยาเรมซิเดเวียร์ คงเหลือ 38,425 เม็ด
โดยโฆศก ศบค. เน้นย้ำว่า ยารักษาโควิด-19 ยังคงมีเพียงพอ และการให้ยาไม่จำเป็นต้องใช้ยากับผู้ป่วยโควิด-19 ทุกราย เพราะผลข้างเคียงอาจจะมีมาก ดังนั้นจึงจะเก็บยาไว้ใช้กับผู้ที่มีความเสี่ยงมาก